13. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. 010/93/ΑΣ/44 της 2/13 Απρ. 1992 (ΦΕΚ Β΄ 254) Σύνθεση και λειτουργία των Εξεταστικών Επιτροπών του άρθρ. 3 του Νόμ. 962/1979. ΄Εχοντας υπόψη: Ι.Το άρθρ. 90 παρ. 1 και 2 του Νόμ. 1892/90  "Για τον εκσυγχρονισμό και την ανάπτυξη και άλλες διατάξεις" (ΦΕΚ 101/90 τ.Α΄ ). 2.Τις διατάξεις της παρ. 2 εδάφ. β΄ του άρθρ. 6 του Νόμ. 962/1979 "Για την ίδρυση στο Υπουργείο Εξωτερικών Κέντρου Διπλωματικών Σπουδών και την τροποποίηση διατάξεων του Νόμ. 419/1976, "περί Οργανισμού του Υπουργείου Εξωτερικών" (ΦΕΚ 202/τ.Α΄ /79). 3.Τα άρθρ. 4 και 15 παρ. 3 τελευτ. εδ. του Π.Δ. 63/1992 "Περί τρόπου εισαγωγής, διάρκειας φοίτησης, εξεταζομένων μαθημάτων κατά την εισαγωγή και φοίτηση, τρόπου βαθμολογίας κ.λπ. στο Κέντρο Διπλωματικών Σπουδών του Υπουργείου Εξωτερικών των υποψηφίων Ακολούθων Πρεσβείας" (ΦΕΚ 32/τ.Α΄ /27.1.92). 4.Την υπ’ αριθ. 2/23.3.92 γνωμοδότηση του Εκπαιδευτικού Συμβουλίου του Κέντρου Διπλωματικών Σπουδών, αποφασίζουμε: Άρθρ.1.-1.Τα μέλη της Επιτροπής διενεργείας εξετάσεων στο Κέντρο Διπλωματικών Σπουδών του Υπουργείου Εξωτερικών ορίζονται με απόφαση του Υπουργού Εξωτερικών που εκδίδεται 48 ώρες πριν από την έναρξη των εξετάσεων. 2.Ως μέλη της Επιτροπής ορίζονται υπάλληλοι του Διπλωματικού Κλάδου. Ο Πρόεδρος της Επιτροπής πρέπει να έχει τον βαθμό τουλάχιστον του Πληρεξουσίου Υπουργού Β΄ τάξεως. Μπορούν επίσης να ορισθούν εξεταστές, χωρίς να αποτελούν μέλη της Επιτροπής και άλλα πρόσωπα που έχουν ειδικές γνώσεις στα εξεταζόμενα μαθήματα. Άρθρ.2.-Οι διατάξεις του προηγουμένου άρθρου εφαρμόζονται ανάλογα και προκειμένου περί Επιτροπών τελικών εξετάσεων. 